Семінары прыходзяць і адыходзяць, а тое, што зроблена, застаецца нашым спажыўцам, — зазначыў кіраўнік праўлення райспажыўтаварыства. – І калі напачатку падрыхтоўкі да такога семінара было шмат недаверу, песімізму, то ў апошнія выхадныя, а прыхоплівалі мы і нерабочы час, людзей ужо не трэба было ўгаворваць, бо ўсе наглядна бачылі, што ўсё задуманае атрымалася. І цяпер усім нам прыемна зайсці ў магазін, дзе камфортна, усё вытрымана ў адзіным стылі, тавар знаходзіцца ў свабодным доступе і пакупнік сам можа выбраць і ацаніць яго якасць. А мы будзем старацца па-максімуму падтрымліваць неабходны асартымент.